EL    EL 
 
 
 ΕΥΡΩΠΑΪΚΗ  
ΕΠΙΤΡΟΠΗ   
Βρυξέλλες, 13.4.2015  
COM(2015) 173 final  
2012/0360 (COD)  
  
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ  
ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ  
 
σύμφωνα με το άρθρο  294 παράγραφος  6 της Συνθήκης για τη λειτουργία της 
Ευρωπαϊκής Ένωσης  
 
σχετικά με τη  
θέση του Συμβουλίου για την έκδοση κανονισμού του Ευρωπαϊκού Κοινοβουλίου και 
του Συμβουλίου για την τροποποίηση του κανονισμού (ΕΚ) αριθ.  1346/2000 περί των 
διαδικασιών αφερεγγυότητας   
EL 2   EL 2012/0360 (COD)  
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ  
ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ  
 
σύμφωνα με το άρθρο  294 παράγραφος  6 της Συνθήκης για τη λειτουργία της 
Ευρωπαϊκής Ένωσης  
 
σχετικά με τη  
θέση του Συμβουλίου για την έκδοση κανονισμού του Ευρωπαϊκού Κοινοβουλίου και 
του Συμβουλίου για την τροποποίηση του κανονισμού (ΕΚ) αριθ.  1346/2000 περί των 
διαδικασιών αφερε γγυότητας  
1. ΙΣΤΟΡΙΚΟ ΤΟΥ ΦΑΚΕΛΟΥ  
Ημερομηνία διαβίβασης της πρότασης στο Ευρωπαϊκό 
Κοινοβούλιο και το Συμβούλιο  
(έγγραφο COM( 2012 ) 744 τελικό – 2012 /0360 COD):  13. 12. 2012 . 
Ημερομηνία της γνώμης της Ευρωπαϊκής Οικονομικής 
και Κοινωνικής Επιτροπής:  22. 05 . 2013 . 
Ημερομηνία της θέσης του Ευρωπαϊκού Κοινοβουλίου σε 
πρώτη ανάγνωση  05. 02. 2014 . 
Ημερομηνία έκδοσης της θέσης του Συμβουλίου:  12. 03. 2015 . 
2. ΑΝΤΙΚΕΙΜΕΝΟ ΤΗΣ ΠΡΟΤΑ ΣΗΣ ΤΗΣ ΕΠΙΤΡΟΠΗΣ  
Η πρόταση της Επιτροπής για την τροποποίηση του κανονισμού περί  
αφερεγγυότητας εγκρίθηκε στις 12 Δεκεμβρίου 2012. Κύριος στόχος της είναι 
να προωθηθεί «νοοτροπία εταιρικής διάσωσης» στην ΕΕ. Τα κύρια στοιχεία της 
νέας πρότασης είναι τα ακόλουθα: επεκτείνει το πεδίο εφαρμογής του 
κανονισμού, ώστε να καλύπτονται από αυτ όν οι «προληπτικές» διαδικασίες 
αφερεγγυότητας που αποσκοπούν στη διάσωση των επιχειρήσεων, καθώς και 
ευρύτερο φάσμα διαδικασιών αφερεγγυότητας φυσικών προσώπων· 
αποσαφηνίζει τα κριτήρια για τη διεθνή δικαιοδοσία (κέντρο των κύριων 
συμφερόντων – ΚΚΣ) και β ελτιώνει το διαδικαστικό πλαίσιο για τον καθορισμό 
της διεθνούς δικαιοδοσίας· θεσπίζει σύστημα διασυνδεδεμένων μητρώων 
αφερεγγυότητας προκειμένου να αυξηθεί η διαφάνεια για τους οφειλέτες· 
αυξάνει τις πιθανότητες για τη διάσωση επιχειρήσεων, αποφεύγοντας τ ην 
έναρξη δευτερεύουσας διαδικασίας, όταν τα συμφέροντα των τοπικών πιστωτών 
είναι με άλλο τρόπο εγγυημένα (πρακτική «συνθετικής δευτερεύουσας 
διαδικασίας»)· παρέχει νομικό πλαίσιο για τον συντονισμό της διαδικασίας  
μελών ομίλων εταιρειών.  
EL 3   EL 3. ΠΑΡΑΤΗΡΗΣΕΙ Σ ΓΙΑ ΤΗ ΘΕΣΗ ΤΟΥ ΣΥΜΒΟΥΛΙΟΥ  
Η θέση του Συμβουλίου εγκρίνει όλα τα βασικά στοιχεία της πρότασης της 
Επιτροπής με ορισμένες τεχνικές τροποποιήσεις όσον αφορά τις λεπτομέρειες. 
Οι τροποποιήσεις αυτές περιλαμβάνουν πρόσθετα μέτρα για την καταπολέμηση 
της κατα χρηστικής αναζήτησης ευνοϊκότερης δικαιοδοσίας από τους 
καταναλωτές (forum shopping), την απαίτηση έγκρισης συνθετικής 
δευτερεύουσας διαδικασίας από πλειοψηφία των τοπικών πιστωτών, και τη 
δημιουργία της «διαδικασίας συντονισμού σε επίπεδο ομίλου». Η Επιτρ οπή 
συμφωνεί με τις τροποποιήσεις αυτές.  
Έπειτα από τις ανεπίσημες τριμερείς συζητήσεις που πραγματοποιήθηκαν στις 
15 Οκτωβρίου 2014 και στις 10 Νοεμβρίου 2014, το Κοινοβούλιο, το 
Συμβούλιο και η Επιτροπή κατέληξαν σε προσωρινή πολιτική συμφωνία όσον 
αφορά  το κείμενο του νέου ευρωπαϊκού κανονισμού περί αφερεγγυότητας (σε 
αναδιατυπωμένη μορφή).  
Η εν λόγω πολιτική συμφωνία επιβεβαιώθηκε από το Συμβούλιο στις 4 
Δεκεμβρίου 2014, και στις 12 Μαρτίου 2015  το Συμβούλιο καθόρισε τη θέση 
του σε πρώτη ανάγνωση.  
4. ΣΥΜΠΕΡΑΣΜΑ  
Δεδομένου ότι όλες οι τροποποιήσεις επί της πρότασης της Επιτροπής 
εγκρίθηκαν κατά τις ανεπίσημες τριμερείς συζητήσεις, η Επιτροπή μπορεί να 
δεχτεί τις τροποποιήσεις που καθόρισε το Συμβούλιο σε πρώτη ανάγνωση.